Υποβρύχιο Σφηνάκι (κοκτέιλ μπύρας)

Η ονομασία του συγκεκριμένου Κοκτέιλ προέρχεται από τον τρόπο παρασκευής καθώς και κατανάλωσης του. Ένα σφηνάκι ουίσκι «βυθίζεται» σε ένα χαμηλό ποτήρι με μπίρα Lager και καταναλώνεται απευθείας για αυτό και το κοκτέιλ αποκαλείται Υποβρύχιο Σφηνάκι. Χρησιμοποιούνται τις περισσότερες φορές μπίρες Lager καθώς προσφέρουν μια απλή βάση χάρη στην οποία εκτοξεύονται τα αρώματα και η γεύση από το Ουίσκι. Ωστόσο δεν έχει αγνοηθεί και η χειροποίητη μπύρα γνωστή,η οποία χρησιμοποιείται ως αντικατάσταση της μπύρας Lager.Το υποβρύχιο σφηνάκι έχει την ικανότητα να οδηγήσει την πλειοψηφία των ανθρώπων στη μέθη, πολύ γρήγορα. Αυτός είναι και ένας από τους λόγους που είναι τόσο δημοφιλές ποτό για πάρτι. Υπάρχουν τέσσερις εναλλακτικοί τρόποι για να καταναλωθεί ένα υποβρύχιο.

 Ο παραδοσιακός κατά τα ελληνικά δεδομένα τρόπος κατανάλωσης. Το σφηνάκι με το ουίσκι είναι βυθισμένο στο ποτήρι της μπύρας και ακολουθεί η στιγμιαία κατανάλωση του ποτού. Σε αυτή την περίπτωση απαιτείται προσοχή κατά την κατανάλωση καθώς το βυθισμένο ποτήρι με το σφηνάκι είναι ικανό να προκαλέσει ζημιά στα δόντια. Η ανάμιξη της μπύρας με το ουίσκι με σκοπό τη δημιουργία ενός κοκτέιλ. Πρώτα καταναλώνεται το σφηνάκι με το ουίσκι και έπειτα ακολουθεί η απευθείας κατανάλωση της μπύρας ως συνοδευτικό. Η εναλλάξ κατανάλωση της μπύρας και του ουίσκι. Η εμφάνιση του ποτού αυτού συμπίπτει χρονικά με την έναρξη της μαζικής παραγωγής ατμομηχανών κατά τον 19ο αιώνα. Συγκεκριμένα το ποτό εμφανίστηκε στη δεκαετία του 1890 στο Butte της Μοντάνα. Το αρχικό του όνομα λέγεται πως ήταν Sean O'Farrell. Εργάτες που κατασκεύαζαν και συντηρούσαν ατμομηχανές και κυρίως οι λεβητοποιοί ήταν γνωστό ότι πήγαιναν στα μπαρ έπειτα από την ολοκλήρωση της βάρδιας τους, και απολάμβαναν ένα σφηνάκι ουίσκι σε συνδυασμό με μια μπύρα θεωρώντας το, βασικό στοιχείο για τη γρήγορη ανακούφιση του πόνου που προερχόταν από μια δύσκολη ημέρα εργασίας. Η ισχύς του ουίσκι υποτίθεται ότι διέλυε τη σκόνη χαλκού που είχαν εισπνεύσει οι λεβητοποιοί κατά τη διάρκεια της βάρδιας τους, ενώ ο ρόλος της μπύρας ήταν να τους ξεδιψάσει έπειτα από τη σκληρή εργασία τους στο καυτό περιβάλλον.Έγινε επομένως ευρέως γνωστό ως το ποτό που κατανάλωναν οι λεβητοποιοί από τους οποίους έλαβε και το όνομα του στα αγγλικά αρχικά ως ‘drinking like a boilermaker’ δηλαδή ‘πίνοντας σαν τον λεβητοποιό’ και στη συνέχεια ως τη συντόμευση ΄boilermaker΄, δηλαδή, ‘λεβητοποιός’. Το όνομα Boilermaker άρχισε να χρησιμοποιείται για πρώτη φορά και στις παμπ του Λονδίνου το 1920. Σύντομα το πετυχημένο αυτό κοκτέιλ μπύρας διαδόθηκε και σε παγκόσμιο επίπεδο, δίχως ωστόσο να διατηρηθεί το όνομα που προδίδει την ιστορία της δημιουργίας του. Κάθε χώρα απέδωσε τη δική της ονομασία σε αυτό το ποτό επιλέγοντας ταυτόχρονα και έναν διαφοροποιημένο τρόπο σερβιρίσματος και κατανάλωσης. Στην Ελλάδα έγινε γνωστό ως «Υποβρύχιο». Αγγλία: Αν και στις παμπ της Αγγλίας χρησιμοποιείται ο όρος boilermaker, το περιεχόμενο διαφοροποιείται. H αγγλική εκδοχή του boilermaker είναι ένα κοκτέιλ που αποτελείται από ίσα μέρη ήπιας μπύρας (τύπου mild ale) και εμφιαλωμένης καφέ μπύρας (τύπου brown ale).Ωστόσο χρησιμοποιείται ο όρος ‘depth charge’ ο οποίος αναφέρεται στο υποβρύχιο σφηνάκι όπως αυτό είναι γνωστό και στην Ελλάδα.Γερμανία: Ο γερμανικός όρος για το υποβρύχιο είναι Herrengedeck, που μεταφράζεται σε «μενού ανδρών/κυρίων». Μια διαφορά είναι ότι συνήθως χρησιμοποιούν ένα εγχώριο κονιάκ στη θέση του ουίσκι και το συνδυάζουν με ένα από τα πολλά εξαιρετικά είδη γερμανικής μπύρας.Ολλανδία: Οι Ολλανδοί το αποκαλούν Kopstootje [kop-stow-che], που σημαίνει «μικρό κεφαλάκι». Συνήθως χρησιμοποιούν επίσης ένα σφηνάκι Jenever αντί για ουίσκι μαζί με την μπύρα.Ρωσία: Στη Ρωσία η εκδοχή αυτού του κοκτέιλ είναι γνωστή ως Yorsh και στη συγκεκριμένη περίπτωση το σφηνάκι περιέχει Βότκα.Η ρωσική λέξη Yorsh αναφέρεται σε ένα ευρασιατικό είδος ψαριού που ονομάζεται πετρόχανο.Το ψάρι είναι γνωστό για την ικανότητά του να προσαρμόζεται σε πολλούς βιότοπους—όπως ακριβώς και το υποβρύχιο κοκτέιλ μπύρας, το οποίο ευδοκιμεί σε κάθε γκάμα εγκαταστάσεων ποτού, από συνοικιακά μπαρ μέχρι σαλόνια ξενοδοχείων σε κάθε μεριά της γης.Κορέα: Οι Κορεάτες χρησιμοποιύν τον όρο poktanju. Στην Κορέα το σφηνάκι με το ουίσκι αντικαθήστανται από ενα σφηνάκι soju(γλυκό ποτό που θυμίζει βότκα) το οποίο βυθίζεται σε ενα ποτήρι μπύρας Lager.ΙαπωνίαΣτην Ιαπωνία το Υποβρύχιο σφηνάκι λαμβάνει την ονομασία Sake bomb.Αντί για ουίσκι χρησιμοποιείται το ιαπωνικό ποτό sake. Δύο ξυλάκια τοποθετούνται παράλληλα πάνω από το ποτήρι της μπύρας και το σφηνάκι τοποθετείται ακριβώς από πάνω τους.Ο πότης χτυπά το τραπέζι με τις γροθιές του, με αποτέλεσμα το sake να πέσει μέσα στην μπύρα. Υποβρύχιο με αμαρέττο : αξιόλογοι μπάρμαν ισχυρίζονται πως η γεύση του Amaretto ταιριάζει πολύ με την μπίρα. Όπως και πολλές άλλες γλυκές γεύσεις. Αυτός είναι και ένας από τους λόγους που στη Γερμανία σερβίρονται αρκετές μπίρες με μερικές δόσεις αρωματισμένου σιροπιού. Υποβρύχιο με τεκίλα : η μπίρα εξισορροπεί τη γεύση της τεκίλας προσδίδοντας στο ποτό πιο ήπιο τόνο. Υποβρύχιο με σαμπούκα : Το έντονο άρωμα γλυκάνισου και η γλυκύτητα της Σαμπούκα συνδυάζεται αρμονικά με μια ήπιας μορφής μπύρα.